Dues jornades de donació de sang aquesta setmana a Burjassot
2025-07-24

La unitat mòbil del Centre de Transfusió de la Comunitat Valenciana, dins de la campanya “Donanters, la xarxa més social”, visitarà aquesta setmana Burjassot en dues jornades. La primera, hui dilluns 12 de juliol en horari de 17.00 a 21.00 hores, a l’Ajuntament i en les instal·lacions del Centre Social Ausiàs March, pròxim a l’estació de metro de Burjassot-Godella.

La segona jornada, el dimarts 13 de juliol també de 17.00 a 21.00 hores, obrirà les portes del Casal de la Falla Doctor Domingo Orozco, en la c/ Bailèn, 26 del municipi, perquè tot aquell veí o veïna de Burjassot que vulga passar-se a donar, puga fer-ho, en aquest cas, en el Barri de Sant Joan.

El Centre de Transfusió recorda que poden ser donants les persones d’entre 18 i 65 anys que pesen més de 50 quilos i gaudisquen de bona salut. A més no és necessari acudir en dejú per a poder donar sang.